Na temelju Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini (Zaključak, KLASA: 022-03/24-07/13, URBROJ: 50301-29/23-24-2, od 31. siječnja 2024. godine), Gradonačelnica Grada Zlatara dana 05.03.2024. godine donosi

**PROGRAM OPERATIVNE PROVEDBE**

**PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA**

**OD INTERESA ZA REPUBLIKU HRVATSKU**

**NA PODRUČJU GRADA ZLATAR U 2024. GODINI**

I. UVOD

Program aktivnosti u provedbi posebnih mjera zaštite od požara od interesa za Republiku Hrvatsku u 2024. godini temeljni je izvršni dokument koordinacije i provedbe godišnjih aktivnosti tijela sustava domovinske sigurnosti, ministarstava, tijela državne uprave, javnih ustanova, jedinica lokalne i područne (regionalne) samouprave, udruga građana te drugih organizacija i tijela uključenih provedbu mjera zaštite od požara.

Ovaj Program aktivnosti izrađen je na temelju Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini, te nalaže, navodi, potiče i organizira dodatne mjere i aktivnosti u svrhu pomoći Grada Zlatara u intenziviranju mjera zaštite od požara tijekom 2024. na području Grada.

Realizacija Programa aktivnosti provodi se kontinuirano tijekom cijele godine s posebnom pozornošću u vrijeme glavnog napora požarne opasnosti, koje u pravilu traje od 1. lipnja do 30. rujna, koristeći osigurana financijska sredstva iz proračuna Grada Zlatara, a koja su osigurana za njihove redovne djelatnosti.

Operativne vatrogasne postrojbe i snage koje izravno djeluju na požarima na području Grada Zlatara su:

* DVD Zlatar,
* DVD Belec
* DVD Donja Batina.

*Svrha i cilj Programa aktivnosti*

Program aktivnosti je izvršni dokument za učinkovito preventivno i operativno (kurativno) djelovanje u cilju smanjenja broja požara raslinja na otvorenom prostoru, smanjenja štete i broja ljudskih žrtava, opožarenih površina, zaštite kritične infrastrukture, povećanja sigurnosti stanovništva, turista i zaštite njihove imovine.

Cilj će se postići odgovarajućim poduzimanjem širokog raspona preventivnih mjera (šumarskih, agronomskih, organizacijskih, promidžbenih, inspekcijskih) za sprječavanje nastanka požara (a time i smanjenje broja požara) i razvojem odgovarajućih elemenata (u ljudstvu, tehnici i opremi) operativnih snaga za gašenje požara. Zajedničkim djelovanjem i provedbom preventivnih i operativnih mjera u konačnici će se utjecati na smanjenje broja požara te spriječiti i umanjiti narušavanje biološke i krajobrazne raznolikosti i podržati trajno održivi razvoj ekosustava.

Program aktivnosti je usklađen sa Zakonom o klimatskim promjenama i zaštiti ozonskog sloja („Narodne novine“, broj 127/19.) i s načelima, osnovnim ciljevima, prioritetima i mjerama utvrđenim u Strategiji prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. („Narodne novine“, broj 46/20.).

Program aktivnosti sadrži kratkoročne mjere, a njihovo ostvarivanje bit će sustavno i kontinuirano praćeno. Temeljem praćenja ostvarenja, odnosno evaluacije Programa aktivnosti, predlagat će se njegove izmjene i dopune.

II. OPIS OSNOVNIH UVODNIH I ZAVRŠNIH AKTIVNOSTI

U PROVEDBI PROGRAMA AKTIVNOSTI

*Svi subjekti – izvršitelji i sudionici*

1. Svi subjekti Programa aktivnosti obvezni su provoditi svoje zadaće kontinuirano tijekom cijele godine na području svoje nadležnosti, odnosno Grad Zlatara i time su dužni dati svoj doprinos u provedbi preventivnih i operativnih (kurativnih) mjera zaštite od požara.

2. Svi subjekti provedbe zadataka (izuzev jedinica lokalne i područne samouprave) obvezni su odmah po objavi Programa aktivnosti dostaviti Hrvatskoj vatrogasnoj zajednici, a neposredni izvršitelji zadataka i teritorijalno nadležnom vatrogasnom zapovjedništvu županije i županijskom Stožeru civilne zaštite putem županijskog vatrogasnog zapovjednika, ime i prezime, funkciju, broj telefona i ostale potrebne podatke kontakt osoba za koordinaciju i praćenje provođenja mjera i aktivnosti.

3. Svi izvršitelji zadataka iz ovoga Programa aktivnosti dužni su izvješća o provedbi svojih pripremnih i drugih aktivnosti dostaviti Hrvatskoj vatrogasnoj zajednici, a Grad Zlatar *samo teritorijalno nadležnoj županijskoj Vatrogasnoj zajednici najkasnije do 7. lipnja 2024.*

a) Svi izvršitelji i sudionici u provedbi zadataka obvezni su završno izvješće o svim obavljenim aktivnostima iz ovoga Programa aktivnosti, s financijskim izvješćem o utrošenim vlastitim sredstvima i sredstvima korištenim iz državnog proračuna Republike Hrvatske kao i planiranim financijskim sredstvima za 2025. godinu, dostaviti Hrvatskoj vatrogasnoj zajednici, a Grad Zlatar *samo teritorijalno nadležnoj županijskoj Vatrogasnoj zajednici najkasnije do 13. siječnja 2025. godine.*

III. OPĆE I NORMATIVNE PRETPOSTAVKE U ZAŠTITI OD POŽARA

*Čelnik jedinice lokalne samouprave*

4. a) Grad Zlatar obavezna je, temeljem iskustava iz protekle požarne sezone, izvršiti usklađivanje svih podataka i odrednica iz važećih planova zaštite od požara.

b) Grad Zlatar obavezan je putem županijske Vatrogasne zajednice, organizirati sastanke-sjednice Stožera civilne zaštite i vatrogasnih zapovjedništava, tematski vezano uz pripremu požarne sezone u 2024., na kojima je potrebno:

1) razmotriti stanje zaštite od požara na području za koje su nadležni i usvojiti Plan aktivnosti za ovogodišnju požarnu sezonu

2) za realizaciju zadaća iz Programa aktivnosti razmotriti, razraditi i usvojiti projekciju korištenja Financijskim planom dodatno osiguranih sredstava za provođenje zadataka tijekom požarne sezone. Posebnu pozornost usmjeriti na osiguranje financijskih sredstva za podmirenje troškova angažiranja vatrogasaca i upućivanja na plansku i eventualnu izvanrednu dislokaciju iz kontinentalnog dijela, odnosno prihvata, boravka i angažiranja dodatnih sezonskih vatrogasaca, opreme i tehnike na priobalnom dijelu Republike Hrvatske. Projekcije korištenja sredstava za tu namjenu dostaviti Hrvatskoj vatrogasnoj zajednici

3) predložiti usvajanje Plana operativne provedbe Programa aktivnosti na području Grada Zlatara

4) predložiti usvajanje Plana aktivnog uključenja svih subjekata zaštite od požara na tom području vodeći računa o uskladbi s Planom angažiranja vatrogasnih snaga na području Grada Zlatara (vatrogasne snage samo su dio resursa – subjekata zaštite od požara)

5) predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara sukladno odredbama Plana intervencija kod velikih požara otvorenoga prostora na teritoriju Republike Hrvatske („Narodne novine“, broj 25/01.), a izvješće o istome dostaviti Hrvatskoj vatrogasnoj zajednici.

|  |  |
| --- | --- |
| Izvršitelji zadatka: | gradonačelnik |
| Sudionici: | Hrvatska vatrogasna zajednica  Vatrogasna zajednica Krapinsko - zagorske županije  Ministarstvo unutarnjih poslova |
| Rok: | 1. ožujka 2024. |

5. a) Sukladno članku 44. stavcima 1., 2. i 4. Zakona o šumama („Narodne novine“, broj 68/18., 115/18., 98/19., 32/20., 145/20., 101/23. i 145/23) Hrvatske šume d.o.o. kao javni šumoposjednik, pravna osoba sa statusom javne ustanove čiji je osnivač Republika Hrvatska i njezine znanstveno-nastavne sastavnice, koje svoju znanstveno-nastavnu djelatnost i znanstvenoistraživački rad obavljaju iz područja šumarstva, i pravna osoba čiji je osnivač i vlasnik jedinica lokalne samouprave, a kojoj je odlukom Vlade Republike Hrvatske povjereno gospodarenje (u daljnjem tekstu: Ustanova i Pravna osoba) određene člankom 14. stavkom 2. Zakona o šumama, dužne su osigurati zaštitu šuma i šumskih zemljišta u vlasništvu Republike Hrvatske te provoditi šumski red, dok šumski red u šumama privatnih šumoposjednika provode privatni šumoposjednici. Pravne osobe koje temeljem posebnih propisa gospodare i upravljaju šumama i šumskim zemljištima, šumoposjednici, kao i ovlaštenici drugih stvarnih prava na šumama i šumskim zemljištima, odnosno Grad Zlatar, sukladno članku 20. stavcima 1., 2. i 3. Pravilnika o zaštiti šuma od požara („Narodne novine“, broj 33/14.), mora planirati i provoditi propisane preventivno-uzgojne radove u cilju smanjenja opasnosti od nastanka i brzog širenja šumskih požara i ranog otkrivanja i dojave šumskog požara te pravovremenog djelovanja u gašenju šumskog požara. Grad Zlatar, dužan je dostaviti godišnje planove ili plan zaštite od požara teritorijalno nadležnoj županijskoj Vatrogasnoj zajednici, a informaciju o provedenome dostaviti Ministarstvu unutarnjih poslova i Državnom inspektoratu iz nadležnosti poslova šumarstva.

b) Sukladno članku 19. Zakona o šumama, šumoposjednici su dužni sanirati opožarene površine u roku od dvije godine, ako taj rok nije utvrđen šumskogospodarskim planom.

c) Gradsko vijeće Grada Zlatara, sukladno članku 12. Zakona o poljoprivrednom zemljištu („Narodne novine“, br. 20/18., 115/18., 98/19 i 57/22.), obvezno je propisati potrebne mjere za uređivanje i održavanje poljoprivrednih rudina i provesti ih u dijelu koji se odnosi na zaštitu od požara.

d) Izvješća o provedenim propisanim mjerama temeljem gore navedenih propisa navedeni subjekti dužni su dostaviti teritorijalno nadležnoj županijskoj Vatrogasnoj zajednici ili objaviti te učiniti dostupnim na vlastitim službenim mrežnim stranicama.

e) Nadležna tijela Grada Zlatara sustavno će pratiti i nadzirati stanja odlagališta otpada na svom području i trajno poduzimati mjere za sanaciju nekontroliranih „divljih“ odlagališta.

f) Inspekcija zaštite okoliša Državnog inspektorata u suradnji s inspekcijama Ministarstva unutarnjih poslova – Ravnateljstva civilne zaštite i županijskom Vatrogasnom zajednicom osobito za područje priobalja, planirat će, organizirati i izvršiti pojačani nadzor i pregled odlagališta otpada na kojima se kontrolirano odlaže komunalni otpad.

g) Posebna pozornost usmjerit će se na provedbu mjera uređenja lokacija odlagališta otpada određenih posebnim propisima, odnosno trajno poduzimanje odgovarajućih mjera u smislu uređenja, osiguravanja, čuvanja ili zabrane korištenja odlagališta i ostalih mjera za sanaciju nekontroliranih „divljih“ odlagališta.

h) Grad Zlatar (nadležna javna i komunalna poduzeća), stručne službe područne (regionalne) samouprave zajedno i s drugim tijelima, obvezne su održavati međusobne stalne kontakte, provoditi međusobno informiranje o utvrđenim činjenicama te zatražiti potrebna postupanja posebno u segmentu prometa (pojačana kontrola parkiranih vozila zbog osiguranja nesmetanog pristupa hidrantima, kontrola označenih vatrogasnih pristupa i osiguravanje pristupa vatrogasnih vozila, vatrogasnih postrojbi na otoke, itd.). Kroz sva lokalna javna glasila (novine, radio postaje, televizija, društvene mreže, Internet) moraju raditi na informiranju javnosti raznim upozorenjima i obavijestima i zajedno s nadležnim inspektoratom Ministarstva unutarnjih poslova – Sektor za inspekcijske poslove – Ravnateljstva civilne zaštite dužni su dogovarati prioritete, razraditi planove, dogovoriti radnje i postupanja sukladno trenutnom stanju na terenu i stupnju opasnosti od nastanka i širenja požara.

|  |  |
| --- | --- |
| Izvršitelji zadatka: | Hrvatske šume d.o.o.  gradonačelnik  Državni inspektorat  Ministarstvo unutarnjih poslova |
| Sudionici: | Vatrogasna zajednica Krapinsko - zagorske županije |
| Rok provedbe: | 1. ožujka 2024. |
| Rok za nadzor i dostavu izvješća: | 17. svibnja 2024. |

6. a) Grad Zlatar, javne ustanove nacionalnih parkova i Hrvatske šume d.o.o. dužne su u suradnji s nadležnom županijskom Vatrogasnom zajednicom ažurirati, odnosno izraditi planove motrenja, čuvanja i ophodnje te provoditi propisane mjere zaštite od požara na ugroženim prostorima, građevinama i prostorima uz pružne i cestovne pravce za područje svoje odgovornosti. Osobitu pozornost navedeni subjekti dužni su usmjeriti na održavanje pristupnih putova za interventna vozila prema kritičnoj infrastrukturi (prugama, autocestama, elektroenergetskim postrojenjima, crpilištima vode, šumama, plinovodima, naftovodima, dalekovodima i slično).

b) Jedinice lokalne samouprave obvezne su, sukladno izrađenom Planu motriteljsko-dojavne službe, u svim gradovima odnosno općinama na jadranskom području prije i tijekom turističke sezone te na žitorodnim područjima pred žetvenu sezonu kao i ostalim ugroženim područjima, ustrojiti i opremiti potrebnom opremom izvidničko-preventivne ophodnje. Ophodnje će na licu mjesta poduzimati mjere za uklanjanje potencijalnih izvora opasnosti i pravovremeno otkrivati, javljati i gasiti požar u samom začetku. Radi usklađivanja plana ophodnji na području županije i aktivnosti, jedinice lokalne samouprave obvezno će uključivati nadležnu županijsku Vatrogasnu zajednicu.

c) Obveznici donošenja planova motriteljsko-dojavne službe (gradovi, općine, Hrvatske šume d.o.o. i javne ustanove nacionalnih parkova) obvezni su dostaviti svoje planove teritorijalno nadležnoj Županiji i nadležnoj županijskoj Vatrogasnoj zajednici koje će iste objediniti i uskladiti. Konačni županijski plan motriteljsko-dojavne službe, izvidničko-preventivnih ophodnji i popis građevina i površina koje su planom čuvanja predviđene za čuvanje, županijska Vatrogasna zajednica dužna je dostaviti Hrvatskoj vatrogasnoj zajednici najkasnije do roka predviđenog za provedbu ove točke.

d) Financijska sredstva za izradu planova motriteljsko-dojavne službe osiguravaju pravne osobe koje su vlasnici ili korisnici površine ili građevine kojima upravljaju.

e) Financijska sredstva za izradu planova motriteljsko-dojavne službe za prostore u svom vlasništvu, odnosno vlasništvu fizičkih osoba osigurava Grad Zlatara.

f) Izrađene planove s prikazom pristupnih putova za interventna vozila, planove motrenja, čuvanja i ophodnje kao i sve ostale propisane mjere, gore navedeni subjekti obvezni su dostaviti teritorijalno nadležnoj županijskoj Vatrogasnoj zajednici.

|  |  |
| --- | --- |
| Izvršitelji zadatka: | gradonačelnik, općinski načelnik, župan  Javne ustanove nacionalnih parkova  Hrvatske šume d.o.o. |
| Sudionici: | Državni inspektorat  Ministarstvo unutarnjih poslova  Vatrogasna zajednica Krapinsko – zagorske županije |
| Rok provedbe za jedinice lokalne samouprave: | 29. ožujka 2024. |

7. a) Grad Zlatar obavezna je za realizaciju zadaća iz Programa aktivnosti u svojem proračunu predvidjeti dodatna financijska sredstva za održavanje vatrogasne tehnike i opreme te prije početka glavnog napora požarne opasnosti izvršiti pripreme i sanacije, odnosno otklanjanje nedostataka na vozilima, opremi i tehnici, prvenstveno na temelju raščlambe zapisnički utvrđenih oštećenja i/ili kvarova tijekom prethodne požarne sezone, kao i planirati financijska sredstva za istu namjenu u sljedećoj godini. Planirana sredstva doznačuju se nadležnoj vatrogasnoj postrojbi.

|  |  |
| --- | --- |
| Izvršitelji zadatka: | župan, gradonačelnik, općinski načelnik |
| Sudionici: | DVD Zlatar, DVD Belec i DVD Donja Batina  Vatrogasna zajednica Krapinsko - zagorske županije |
| Rok: | 12. travnja 2024. |

IV. PLANSKE, PREVENTIVNE, OPERATIVNE I NADZORNE AKTIVNOSTI SUBJEKATA PROGRAMA AKTIVNOSTI U PRIPREMI POŽARNE SEZONE U SVRHU SMANJENJA OPASNOSTI OD NASTANKA I ŠIRENJA POŽARA

*Šumoposjednici*

8. a) Hrvatske šume d.o.o., Ustanova i Pravna osoba te županije, gradovi i općine, odnosno Grada Zlatara na čijem području se nalaze šume i šumska zemljišta koji su u vlasništvu šumoposjednika dužne su motriteljsko-dojavnu službu uspostaviti u razdoblju glavnog napora požarne opasnosti koje u pravilu traje od 1. lipnja do 30. rujna tekuće godine, a u vrijeme vrlo velike i velike opasnosti od nastanka požara u šumama razvrstanim u I. stupanj opasnosti od požara, obvezne su planirati i organizirati motriteljsko-dojavnu službu danonoćno (0 – 24 sata).

b) Hrvatske šume d.o.o., Ustanova i Pravna osoba te županije, gradovi i općine, odnosno Grad Zlatar te javne ustanove nacionalnih parkova i javne ustanove parkova prirode na čijem području se nalaze šume i šumska zemljišta koji su u vlasništvu šumoposjednika obvezne su Hrvatskoj vatrogasnoj zajednici dostaviti sve potrebne parametre za korištenje već postavljenih protupožarnih nadzornih sustava (senzori – kamere/detektori i sl.).

|  |  |
| --- | --- |
| Izvršitelj zadatka: | Hrvatske šume d.o.o., Ustanova i Pravna osoba  gradonačelnik  Ministarstvo poljoprivrede |
| Sudionici: | Hrvatska vatrogasna zajednica  Ministarstvo obrane  Vatrogasna zajednica Krapinsko - zagorske županije |
| Rok dostave podataka: | 15. ožujka 2024. |
| Rok provedbe: | kontinuirano |

*Turističke tvrtke/Hrvatska turistička zajednica/Ministarstvo turizma i sporta*

9. a) Županijski upravni odjel nadležan za turizam u suradnji s odgovarajućim stručnim službama Grada Zlatara, Ministarstvom turizma i sporta, županijskom Vatrogasnom zajednicom, nadležnim područnim uredima/službama Ravnateljstva civilne zaštite, dužni su odrediti posebno požarno ugrožene turističke objekte (hotele, kampove i druge turističke objekte) koji se nalaze okruženi gorivim materijalom posebno pogodnim za nastanak i širenje požara te predstavljaju veliku opasnost za evakuaciju i zbrinjavanje turista i osoblja za slučaj nastanka ili približavanja požara te u slučaju drugih velikih nesreća.

b) Županijski Upravni odjeli nadležni za turizam u suradnji s odgovarajućim stručnim službama Grada Zlatara, nadležnim turističkim zajednicama i Ministarstvom turizma i sporta, dužni su o određenim posebno požarno ugroženim turističkim objektima (hoteli, kampovi i drugi turistički objekti) obavijestiti turističke tvrtke koje upravljaju tim objektima.

|  |  |
| --- | --- |
| Izvršitelji zadatka: | gradonačelnik  Turističke tvrtke |
| Sudionici: | Ministarstvo turizma i sporta  turistička zajednica županije  Hrvatska turistička zajednica  Vatrogasna zajednica Krapinsko – zagorske županije  Ministarstvo unutarnjih poslova – Ravnateljstvo civilne zaštite – Područni ured civilne zaštite Varaždin – Služba civilne zaštite Krapina |
| Rok za određivanje posebno požarno ugroženih turističkih objekata | 1. ožujka 2024. |
| c) Rok provedbe mjera: | 1. lipnja 2024. |

*Društva za upravljanje cestama i Ministarstvo mora, prometa i infrastrukture*

*u resoru cestovnog prometa*

10. a) Hrvatske ceste d.o.o., Županijske uprave za ceste, Hrvatske autoceste d.o.o., Autocesta Zagreb – Macelj d.o.o., Bina-Istra d.d. te gradovi i općine, odnosno Grada Zlatara, koje upravljaju nerazvrstanim cestama, obvezni su izraditi Godišnji plan čišćenja cestovnog pojasa od lakozapaljivih tvari, odnosno onih tvari koje mogu izazvati požar ili omogućiti/olakšati njegovo širenje, uz javne prometnice koje prolaze ugroženim područjem. Osobitu pažnju usmjeriti na cestovne pravce lokalnog značaja koje prolaze poljoprivrednim površinama te cestama koje su tijekom turističke sezone pojačano opterećene prometom (prilazi autokampovima, javnim plažama, kulturno povijesnim lokalitetima i sl.). Temeljem Plana navedeni subjekti obvezni su provoditi redovna čišćenja cestovnog pojasa.

b) Subjekti navedeni pod a) obvezni su Godišnji plan čišćenja s dinamikom izvršenja, odmah po donošenju, dostaviti Ministarstvu mora, prometa i infrastrukture i Hrvatskoj vatrogasnoj zajednici, teritorijalno nadležnoj vatrogasnoj zajednici županije ili objaviti te učiniti dostupnim na vlastitim službenim mrežnim stranicama.

|  |  |
| --- | --- |
| Izvršitelji zadatka: | Ministarstvo, mora, prometa i infrastrukture  Hrvatske ceste d.o.o.  Hrvatske autoceste d.o.o.  Autocesta Zagreb – Macelj d.o.o.  Bina – Istra d.d.  EGIS Road Operation Croatia d.o.o.  gradonačelnik  Ministarstvo unutarnjih poslova |
| Sudionici: | Vatrogasna zajednica Krapinsko – zagorske županije |
| Rok dostave plana: | 1. ožujka 2024. |
| Rok provedbe: | kontinuirano u razdoblju ožujak– listopad 2024. |

11. Državna vatrogasna škola će u suradnji s Hrvatskom vatrogasnom zajednicom planirati, pripremati i kontinuirano provoditi znanstvenostručne skupove i seminare te u suradnji s vatrogasnim zajednicama županija provoditi i programe za dodatno osposobljavanje zapovjednika i članova operativnih vatrogasnih zapovjedništava prema izrađenom Programu vođenja i zapovijedanja u vatrogastvu te provoditi i druge programe osposobljavanja u svrhu što učinkovitije provedbe operativnih zadataka tijekom ovogodišnje požarne sezone. Državna vatrogasna škola će izrađivati nove, odnosno prilagoditi već izrađene programe osposobljavanja.

|  |  |
| --- | --- |
| Izvršitelji zadatka: | Državna vatrogasna škola  gradonačelnik |
| Sudionici: | Hrvatska vatrogasna zajednica  Ministarstvo obrane  vatrogasne zajednice županija/Grada Zagreba |
| Rok: | 1. lipnja 2024. (za razinu županije i ostale JLS) |
| Rok: | trajno |

12. a) Grad Zlatar u svojem proračunu obavezna je osigurati financijska sredstva za plaće sezonskih vatrogasaca. Visina planiranih financijskih sredstava mora biti minimalno na razini planiranih sredstava Hrvatske vatrogasne zajednice.

|  |  |
| --- | --- |
| Izvršitelji zadatka: | gradonačelnik |
| Rok: | kontinuirano |

*Svi subjekti – izvršitelji i sudionici*

13. a) Svi subjekti – izvršitelji i sudionici iz Programa aktivnosti snose svoje cjelokupne financijske troškove priprema (obuke, edukacije, vježbi, održavanja tehničkih sredstava i nabave sredstava za gašenje), izrade projekata, studija, planova i procjena kao i angažiranja svojih snaga i resursa u provedbi posebnih mjera zaštite od požara od interesa za Republiku Hrvatsku.

b) Izvršitelji zaduženi za provedbu mjera mogu uključiti druga tijela i druge sudionike za koje procijene da će doprinijeti uspješnoj provedbi, ali bez financijskog terećenja protivno Programu aktivnosti.

14. Svi subjekti – izvršitelji u slučaju izvanredne opasnosti od širenja velikog požara, nabavu roba, usluga i javnih radova radi žurnih dodatnih potreba provodit će sukladno članku 131. stavku 1. točki 3. Zakona o javnoj nabavi („Narodne novine“, broj 120/16. i 114/22.).

15. a) Svi subjekti – izvršitelji i sudionici u provedbi aktivnosti iz Programa aktivnosti dužni su izvršiti raščlambu provedbe Programa aktivnosti, uključujući raščlambu vlastitih financijskih izdataka.

b) Subjekti – izvršitelji iz ovog Programa aktivnosti, a na temelju raščlambe požarne sezone dužni su, ako se ukaže potreba za time, u svojim financijskim planovima osigurati dostatna financijska sredstva za provedbu zadaća u požarnoj sezoni za 2024. godinu.

KLASA: 245-01/24-01/03

URBROJ: 2140-07-03/10-24-2

Zlatar, 05.03.2024. godine

GRADONAČELNICA

Jasenka Auguštan Pentek, bacc. oec.